Αντρέας Ομπστ

Ο **Αντρέας Ομπστ** (Χάλλε (Ζάαλε),13 Ιουλίου 1996) είναι Γερμανός επαγγελματίας διεθνής καλαθοσφαιριστής. Με ύψος 1,91 μ. αγωνίζεται ως σούτινγκ γκαρντ για την Μπάγερν Μονάχου του Πρωταθλήματος Γερμανίας και της Ευρωλίγκα, καθώς και για την Εθνική Γερμανίας.

## Επαγγελματική σταδιοδρομία
Στις 14 Ιουνίου 2016, ο Ομπστ στάλθηκε δανεικός στην Γκίσεν 46ερς από την Μπρόζε Μπάμεργκ.

Στις 5 Ιουλίου 2017, υπέγραψε με τους Έτινγκερ Ρόκετς, νεοφώτιστους στην πρώτη κατηγορία της Γερμανίας

Στις 2 Ιουνίου 2018, υπέγραψε τριετές συμβόλαιο με την Μόνμπους Οπραντόιρο του Ισπανικού Πρωταθλήματος.

Την 1η Ιουλίου 2019, υπέγραψε διετές συμβόλαιο με την Ράτιοφαρμ Ουλμ του Πρωταθλήματος Γερμανίας.

Στις 6 Ιουλίου 2021, υπέγραψε με την Μπάγερν Μονάχου του Γερμανικού Πρωταθλήματος (BBL). Στις 19 Φεβρουαρίου 2023, κατέκτησε το κύπελλο Γερμανίας, αφού η Μπάγερν επικράτησε στον τελικό της Όλντενμπουργκ 90-78, με τον ίδιο να έχει 5 πόντους, 2 ριμπάουντ και 2 ασίστ. Στις 17 Μαρτίου 2023, ανανέωσε το συμβόλαιό του με την ομάδα μέχρι το 2026. Στις 18 Φεβρουαρίου 2024, κατέκτησε για δεύτερη  φορά το κύπελλο Γερμανίας, επικρατώντας στον τελικό της Ουλμ με 81-65, με τον ίδιο να έχει 13 πόντους. Στις 14 Ιουνίου 2024, κατέκτησε το γερμανικό πρωτάθλημα κόντρα στην Άλμπα Βερολίνου, επικρατώντας στους τελικούς με 3-1.

Στις 22 Νοεμβρίου 2024 κόντρα στην Μπαρτσελόνα, έσπασε το ρεκόρ με τα περισσότερα εύστοχα τρίποντα σε ένα ματς της Ευρωλίγκα καθώς μέτρησε 11/16 και συνολικά 34 πόντους με ρεκόρ αξιολόγησης (30), σε 28 λεπτά συμμετοχής (28:29”). Στις 26 Ιουνίου 2025, η Μπάγερν λύγισε την Ουλμ με 81-77 στο πέμπτο παιχνίδι των τελικών και κάνοντας το 3-2, αναδείχθηκε πρωταθλήτρια Γερμανίας. Στις 7 Ιανουαρίου 2026 κόντρα στην Μπασκόνια είχε 37 πόντους (6/7 δίποντα, 7/11 τρίποντα, 4/5 βολές), 3 ριμπάουντ, 2 ασίστ, 1 λάθος, 3 κερδισμένα φάουλ και με 38 PIR σε 28’55” συμμετοχής αναδείχτηκε MVP της 20ης αγωνιστικής στην Ευρωλίγκα. Μάλιστα οι 37 πόντοι και το 38 στην αξιολόγηση αποτελούν νέαν ατομικά ρεκόρ για τον Γερμανό αθλητή στην διοργάνωση.

## Εθνική ομάδα
Το 2016, ο Ομπστ επιλέχθηκε για την εθνική ομάδα καλαθοσφαίρισης της Γερμανίας, για να παίξει στους προκριματικούς γύρους για το Ευρωμπάσκετ 2017.

Τον Σεπτέμβριο του 2022, συμμετείχε με την εθνική Γερμανίας στο Ευρωμπάσκετ 2022. Η Γερμανία κατέκτησε το χάλκινο μετάλλιο, αφού νίκησε στον μικρό τελικό στο Βερολίνο την Πολωνία με 82-69.

Ήταν παρών στο Παγκόσμιο Κύπελλο 2023. Στις 8 Σεπτεμβρίου 2023 στον ημιτελικό κόντρα στις Η.Π.Α, πραγματοποίησε κορυφαία εμφάνιση αφού αγωνίστηκε κάτι λιγότερο από 31 λεπτά και σε αυτό το διάστημα μέτρησε 24 πόντους (2/3 δίποντα, 4/8 τρίποντα, 8/9 βολές), 6 ασίστ, 1 κλέψιμο και 1 λάθος και αναδείχτηκε MVP του ημιτελικού. Τελικά στις 10 Σεπτεμβρίου η Γερμανία κατέκτησε το χρυσό μετάλλιο, νικώντας στον τελικό την Σερβία, ενώ ολοκλήρωσε και όλο το τουρνουά αήττητη. Το 2025 κατέκτησε με την εθνική το χρυσό μετάλλιο στο Ευρωμπάσκετ, νικώντας τον τελικό την Τουρκία με 88-83. Μάλιστα η Εθνική Γερμανίας, αναδείχτηκε πρωταθλήτρια, ούσα ανίκητη στην διοργάνωση.

## Τίτλοι

### [[Μπάγερν Μονάχου (καλαθοσφαίριση)|Μπάγερν Μονάχου]]

* 2x Πρωτάθλημα Γερμανίας: (2024, 2025)
* 2x Κύπελλο Γερμανίας: (2023, 2024)

## Παραπομπές


Κατηγορία:Γερμανοί καλαθοσφαιριστές
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιριστές Ράτιοφαρμ Ουλμ
Κατηγορία:Καλαθοσφαιριστές Ομπραδόιρο
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Γκίσεν 46ερς
Κατηγορία:Καλαθοσφαιριστές Μπάγερν Μονάχου
Κατηγορία:Καλαθοσφαιριστές Μπρόζε Μπάσκετς
Κατηγορία:Καλαθοσφαιριστές Εθνικής Γερμανίας
Κατηγορία:Καλαθοσφαιριστές Πρωταθλήματος Γερμανίας
Κατηγορία:Καλαθοσφαιριστές Παγκοσμίου Κυπέλλου 2019
Κατηγορία:Καλαθοσφαιριστές στους Θερινούς Ολυμπιακούς Αγώνες 2020
Κατηγορία:Καλαθοσφαιριστές στους Θερινούς Ολυμπιακούς Αγώνες 2024
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Ευρωμπάσκετ 2025
Κατηγορία:Καλαθοσφαιριστές Παγκοσμίου Κυπέλλου 2023